คำสั่งหัวหน้าคณะรักษาความสงบแห่งชาติคำสั่งหัวหน้าคณะรักษาความสงบแห่งชาติที่ ๔๐/๒๕๕๘เรื่องการได้มาซึ่งคณะกรรมการประกันสังคม ที่ปรึกษาของคณะกรรมการประกันสังคมคณะกรรมการการแพทย์และคณะกรรมการกองทุนเงินทดแทน เป็นการชั่วคราว โดยที่พระราชบัญญัติประกันสังคม (ฉบับที่ ๔) พ.ศ. ๒๕๕๘ ได้บัญญัติให้คณะกรรมการประกันสังคมและคณะกรรมการการแพทย์ซึ่งดำรงตำแหน่งอยู่ในวันก่อนที่พระราชบัญญัตินี้ใช้บังคับยังคงปฏิบัติหน้าที่อยู่ต่อไปจนกว่าจะมีการแต่งตั้งคณะกรรมการประกันสังคมหรือคณะกรรมการการแพทย์ขึ้นใหม่ซึ่งต้องไม่เกินหนึ่งร้อยแปดสิบวันนับแต่วันที่พระราชบัญญัติประกันสังคม (ฉบับที่๔) พ.ศ. ๒๕๕๘ ใช้บังคับประกอบกับในปัจจุบันได้ปรากฏข้อเท็จจริงถึงสภาพปัญหาและข้อขัดข้องในการดำเนินการของระบบประกันสังคมและสำนักงานประกันสังคมทำให้มีผลกระทบต่อสิทธิประโยชน์ของนายจ้าง ลูกจ้าง และผู้ประกันตนอันส่งผลไปถึงความเสียหายต่อรัฐด้วยกรณีจึงมีความจำเป็นเร่งด่วนที่จะต้องมีการปฏิรูประบบของงานประกันสังคม งานเงินทดแทน และสำนักงานประกันสังคม เพื่อให้มีการดำเนินงานที่โปร่งใสมีธรรมาภิบาล และเกิดประโยชน์สูงสุดแก่นายจ้าง ลูกจ้าง และผู้ประกันตนโดยจำเป็นต้องยุติการปฏิบัติหน้าที่ของคณะกรรมการประกันสังคมที่ปรึกษาของคณะกรรมการประกันสังคม และคณะกรรมการการแพทย์ตามกฎหมายว่าด้วยการประกันสังคม และคณะกรรมการกองทุนเงินทดแทนตามกฎหมายว่าด้วยเงินทดแทนไว้เป็นการชั่วคราวรวมทั้งให้ระงับกระบวนการสรรหาและคัดเลือกคณะกรรมการประกันสังคม และคณะกรรมการการแพทย์ตามกฎหมายว่าด้วยการประกันสังคมไว้ก่อนแล้วแต่งตั้งบุคคลที่มีความเหมาะสมเข้ามาทำหน้าที่แทนเพื่อให้การปฏิรูประบบประกันสังคมเป็นไปอย่างโปร่งใสและมีประสิทธิภาพเพื่อประโยชน์ในการปฏิรูปราชการแผ่นดินอาศัยอำนาจตามความในมาตรา ๔๔ ของรัฐธรรมนูญแห่งราชอาณาจักรไทย(ฉบับชั่วคราว) พุทธศักราช ๒๕๕๗หัวหน้าคณะรักษาความสงบแห่งชาติโดยความเห็นชอบของคณะรักษาความสงบแห่งชาติ จึงมีคำสั่งดังต่อไปนี้ข้อ ๑ ให้คณะกรรมการประกันสังคมและคณะกรรมการการแพทย์ซึ่งปฏิบัติหน้าที่ตามมาตรา๔๒ แห่งพระราชบัญญัติประกันสังคม (ฉบับที่ ๔) พ.ศ. ๒๕๕๘อยู่ในวันก่อนวันที่คำสั่งนี้มีผลใช้บังคับหยุดปฏิบัติหน้าที่ และให้การดำเนินการเพื่อให้ได้มาซึ่งคณะกรรมการประกันสังคมตามมาตรา๘ หรือคณะกรรมการการแพทย์ตามมาตรา ๑๔ แห่งพระราชบัญญัติประกันสังคม พ.ศ. ๒๕๓๓ ซึ่งแก้ไขเพิ่มเติมโดยพระราชบัญญัติประกันสังคม(ฉบับที่ ๔) พ.ศ. ๒๕๕๘ ยุติลงข้อ ๒ ให้งดการบังคับใช้บทบัญญัติมาตรา ๑๒ มาตรา๑๓ และมาตรา ๑๖ แห่งพระราชบัญญัติประกันสังคม พ.ศ. ๒๕๓๓ และมาตรา ๘/๑ มาตรา ๘/๒มาตรา ๘/๓ มาตรา ๑๐ มาตรา ๑๑ และมาตรา ๑๔ แห่งพระราชบัญญัติประกันสังคม พ.ศ. ๒๕๓๓ซึ่งแก้ไขเพิ่มเติมโดยพระราชบัญญัติประกันสังคม (ฉบับที่ ๔) พ.ศ. ๒๕๕๘จนกว่าคณะกรรมการหรือที่ปรึกษาตามข้อ ๔ข้อ ๕ และข้อ ๖ จะครบวาระการดำรงตำแหน่งโดยในระหว่างนี้ให้การได้มาซึ่งคณะกรรมการประกันสังคมที่ปรึกษาของคณะกรรมการประกันสังคม และคณะกรรมการการแพทย์ เป็นไปตามคำสั่งนี้ข้อ ๓ ให้คณะกรรมการกองทุนเงินทดแทนตามกฎหมายว่าด้วยเงินทดแทนซึ่งปฏิบัติหน้าที่อยู่ในวันก่อนวันที่คำสั่งนี้มีผลใช้บังคับพ้นจากตำแหน่งและให้งดการบังคับใช้บทบัญญัติมาตรา ๓๑ มาตรา ๓๓ มาตรา ๓๔ มาตรา ๓๕ มาตรา ๓๖และมาตรา ๓๗ แห่งพระราชบัญญัติเงินทดแทน พ.ศ. ๒๕๓๗ จนกว่าคณะกรรมการกองทุนเงินทดแทนตามข้อ๗ จะครบวาระการดำรงตำแหน่ง โดยในระหว่างนี้ให้การได้มาซึ่งคณะกรรมการกองทุนเงินทดแทนเป็นไปตามคำสั่งนี้ข้อ ๔ ให้บุคคลดังต่อไปนี้เป็นกรรมการในคณะกรรมการประกันสังคมตามกฎหมายว่าด้วยการประกันสังคม(๑) ปลัดกระทรวงแรงงาน ประธานกรรมการ(๒) ผู้แทนกระทรวงการคลัง กรรมการ(๓) ผู้แทนกระทรวงสาธารณสุข กรรมการ(๔) ผู้แทนสำนักงบประมาณ กรรมการ(๕) นายทวี ดียิ่ง กรรมการ(๖) นายธีระวิทย์ วงศ์เพชร กรรมการ(๗) นายพจน์ อร่ามวัฒนานนท์ กรรมการ(๘) นายมานิตย์ พรหมการีย์กุล กรรมการ(๙) นายวาชิต รัตนเพียร กรรมการ(๑๐) นายวันชัย ผุดวารี กรรมการ(๑๑) นายสมพงศ์ นครศรี กรรมการ(๑๒) นายสุวรรณ สุขประเสริฐ กรรมการ(๑๓) นายสุวิทย์ ศรีเพียร กรรมการ(๑๔) นางอรุณี ศรีโต กรรมการ(๑๕) เลขาธิการสำนักงานประกันสังคม กรรมการและเลขานุการข้อ ๕ ให้บุคคลดังต่อไปนี้เป็นที่ปรึกษาคณะกรรมการประกันสังคมตามกฎหมายว่าด้วยการประกันสังคม(๑) นายปั้น วรรณพินิจ(๒) นายอำพล สิงหโกวินท์(๓) พลโท กฤษฎา ดวงอุไร(๔) นายถาวร พานิชพันธ์(๕) พลเอก อภิชาต แสงรุ่งเรืองข้อ ๖ ให้บุคคลดังต่อไปนี้เป็นกรรมการในคณะกรรมการการแพทย์ตามกฎหมายว่าด้วยการประกันสังคม(๑) นายชาตรี บานชื่น ประธานกรรมการ(๒) นายพรเทพ ศิริวนารังสรรค์ กรรมการ(๓) นายอำนวย กาจีนะ กรรมการ(๔) นายสุพรรณ ศรีธรรมมา กรรมการ(๕) พลโท ไตรโรจน์ ครุธเวโช กรรมการ(๖) ผู้ช่วยศาสตราจารย์วีระศักดิ์จรัสชัยศรี กรรมการ(๗) พลตรี จัดพล วุฑฒกนก กรรมการ(๘) ศาสตราจารย์พรชัย สิทธิศรัณย์กุล กรรมการ(๙) รองศาสตราจารย์จุฑาไล ตัณฑเทอดธรรม กรรมการ(๑๐) นายอดุลย์ บัณฑุกุล กรรมการ(๑๑) นายชาญวิทย์ ทระเทพ กรรมการ(๑๒) นายทรงยศ ชัยชนะ กรรมการ(๑๓) ศาสตราจารย์สุนันทา พลปัถพี กรรมการ(๑๔) ศาสตราจารย์สารเนตร์ ไวคกุล กรรมการ(๑๕) รองศาสตราจารย์ศุภชัย รัตนมณีฉัตร กรรมการ(๑๖) ผู้แทนสำนักงานประกันสังคม กรรมการและเลขานุการข้อ ๗ ให้บุคคลดังต่อไปนี้เป็นกรรมการในคณะกรรมการกองทุนเงินทดแทนตามกฎหมายว่าด้วยเงินทดแทน(๑) เลขาธิการสำนักงานประกันสังคม ประธานกรรมการ(๒) นายศรีประสิทธิ์ บุญวิสุทธิ์ กรรมการ(๓) นายสมบูรณ์ ม่วงกล่ำ กรรมการ(๔) นางสาวโสภาวดี เลิศมนัสชัย กรรมการ(๕) นายดุสิต เขมะศักดิ์ชัย กรรมการ(๖) นางผจงสิน วรรณโกวิท กรรมการ(๗) นางปริศนา ประหารข้าศึก กรรมการ(๘) นายอรรถการ ตฤษณารังสี กรรมการ(๙) นายปิยะชาติ ชุณหเวชสกุล กรรมการ(๑๐) นางสุวรรณี สิริเวชชะพันธ์ กรรมการ(๑๑) นายวารินทร์ ศรีแจ่ม กรรมการ(๑๒) นายบรรจง บุญรัตน์ กรรมการ(๑๓) นายพงษทร คงลือชา กรรมการ(๑๔) ผู้แทนสำนักงานประกันสังคม กรรมการและเลขานุการข้อ ๘ กรรมการซึ่งระบุชื่อตามข้อ ๔ ข้อ ๖ และข้อ๗ หรือที่ปรึกษาตามข้อ ๕ มีวาระอยู่ในตำแหน่งสองปีนับแต่วันที่คำสั่งนี้มีผลใช้บังคับและเมื่อครบกำหนดตามวาระแล้วให้ดำเนินการสรรหาบุคคลเพื่อแต่งตั้งเป็นกรรมการในคณะกรรมการหรือที่ปรึกษาตามหลักเกณฑ์และวิธีการตามกฎหมายว่าด้วยการประกันสังคมหรือกฎหมายว่าด้วยเงินทดแทน แล้วแต่กรณีให้คณะกรรมการและที่ปรึกษาที่พ้นจากตำแหน่งตามวรรคหนึ่งปฏิบัติหน้าที่ต่อไปจนกว่าคณะกรรมการประกันสังคมและคณะกรรมการการแพทย์ตามกฎหมายว่าด้วยการประกันสังคมหรือคณะกรรมการกองทุนเงินทดแทนตามกฎหมายว่าด้วยเงินทดแทนซึ่งได้รับแต่งตั้งใหม่เข้ารับหน้าที่ข้อ ๙ นอกจากการพ้นจากตำแหน่งตามวาระในข้อ ๘กรรมการซึ่งระบุชื่อตามข้อ ๔ ข้อ ๖ และข้อ ๗ หรือที่ปรึกษาตามข้อ ๕ พ้นจากตำแหน่งเมื่อ(๑) ตาย(๒) ลาออก(๓) หัวหน้าคณะรักษาความสงบแห่งชาติให้ออกเมื่อกรรมการหรือที่ปรึกษาพ้นจากตำแหน่งตามวรรคหนึ่งให้หัวหน้าคณะรักษาความสงบแห่งชาติเป็นผู้มีอำนาจแต่งตั้งบุคคลเพื่อทำหน้าที่แทนได้และให้ผู้ได้รับแต่งตั้งแทนอยู่ในตำแหน่งเท่ากับวาระที่เหลืออยู่ของกรรมการหรือที่ปรึกษาซึ่งแต่งตั้งไว้แล้วนั้นทั้งนี้ ในระหว่างที่ยังมิได้มีการแต่งตั้งบุคคลเพื่อทำหน้าที่แทนกรรมการซึ่งระบุชื่อให้คณะกรรมการประกอบด้วยกรรมการเท่าที่มีอยู่และให้ปฏิบัติหน้าที่ต่อไปได้ข้อ ๑๐ ประธานกรรมการเป็นผู้เรียกประชุมกรรมการการประชุมคณะกรรมการตามข้อ ๔ ข้อ ๖ และข้อ ๗ ต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมดจึงเป็นองค์ประชุมให้ประธานกรรมการเป็นประธานในที่ประชุมในกรณีที่ประธานกรรมการไม่อยู่ในที่ประชุมหรือไม่อาจมาประชุมได้ให้กรรมการซึ่งมาประชุมเลือกกรรมการคนหนึ่งเป็นประธานในที่ประชุมมติในที่ประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนนถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดในการประชุมของคณะกรรมการตามข้อ ๔ ข้อ ๖ และข้อ ๗ถ้ากรรมการผู้ใดมีส่วนได้เสียเป็นการส่วนตัวในเรื่องที่พิจารณาผู้นั้นไม่มีสิทธิเข้าประชุมข้อ ๑๑ ให้คณะกรรมการตามข้อ ๔ ข้อ ๖ และข้อ ๗มีอำนาจแต่งตั้งคณะอนุกรรมการเพื่อปฏิบัติการอย่างใดอย่างหนึ่งตามที่คณะกรรมการมอบหมายได้ให้นำข้อ ๑๐ มาใช้บังคับกับการประชุมของคณะอนุกรรมการโดยอนุโลมข้อ ๑๒[๑] คำสั่งนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปสั่ง ณวันที่ ๕ พฤศจิกายน พุทธศักราช ๒๕๕๘พลเอกประยุทธ์ จันทร์โอชาหัวหน้าคณะรักษาความสงบแห่งชาติปริยานุช/จัดทำ๑๙ พฤศจิกายน๒๕๕๘ปุณิกา/ตรวจ๑๙ พฤศจิกายน๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๒๘๗ ง/หน้า ๖/๘ พฤศจิกายน ๒๕๕๘